ایتالیانین کروتونه شهری سولارین‌دا ۲۶ فوریه‌ده باتان کؤچمن گمیسینده حیاتینی ایتیره‌نلرین ساییسی ۶۷ نفره یوکسلدی.
ایتالیانین ای‌ان‌اس‌ای آژانسینین خبرینه گؤره، آختارما قورتارما قروپلاری، استکاتو دی کوترو بؤلگه‌سی سولارین‌دا بیر قیز اوشاغینین داها جانسیز بد‌نینی دنیزده تاپدی. بئله‌جه حادثه‌ده اؤلنلرین ساییسی ۶۷ اولدو.
اولایین یاشاندیغی بؤلگه‌ده ایتکین کؤچمنلری آختارما ایشلری ده داوام ائدیر.
کؤچمن گمیسی باتمادان اؤنجه موداخیله‌ده گئج ‌می قالیندیغینا دایر دارتیشمالار ایسه اؤلکه گوند‌مین‌ه یئر آلماغا داوام ائدیر.
آوروپا بیرلیگی سرحد قوروما آژانسی فرونتکسه عاید بیر اوچاق طرفیندن ۲۵ فوریه آخشامی معین ائدیله‌ن کؤچمنلری داشییان گمییه، ایتالیا ساحل گۆونلیک قروپلارینین حادثه‌دن اؤنجه نیه قورتارما عملیاتی باشلاتمادیغی گوندمده‌کی یئرینی قورویور.
فرونتکس، بو قونویا دایر لازیم اعلانین ایتالیایا ائدیلدیگینی آچیقلارکن، ایتالیا ساحل گۆونلیک قوموتانلیغی ایسه اؤزلرینه هر هانسی بیر تهلوکه‌لی وضعیت راپورلانمادیغینی بیلدیردی.
ساحل گۆونلیک آیریجا تعیین اولونان قوراللارا اویغون حرکت ائدیلدیگینی ساووندو.
ایچ ایشلری باخانی ماتیو پیانتدوسی ده، فرونتکسین سؤزو گئدن گمییه دایر ایلک اعلانین‌دا هر هانسی بیر تهلوکه‌لی وضعیت بیلدیرمه‌دیگینی، داها سونراسیندا هاوا شرطلرینین پیسلشدیگینی سؤیله‌دی.
آوروپا بیرلیگینه مکتوب یازان باشباخان جورجا ملونی، یاسادیشی کؤچ و دۆزه‌نسیز کؤچمنلره قارشی بیر آوروپا سیاستینین تعیین اولونماسی لازیم اولدوغونو ایفاده ائد‌رک، دۆزه‌نسیز کؤچ قونوسونون متشکیل سوچ هؤرگوتلر و اینسان قاچاقچیلارینین اللرینه بوراخیلماماسی لازیم اولدوغونو وورغولادی.
